**Apstiprināti ar Ādažu novada pašvaldības**

**mantas iznomāšanas un atsavināšanas komisijas**

**22.10.2019. protokolu Nr. ĀND/5-1/20/8**

**KOKMATERIĀLU CIRSMAS IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā kokmateriālu cirsmas izstrādes tiesību atklātā izsole Ādažu novada pašvaldībai piederošajos nekustamajos īpašumos:
   1. “Kadagas centrs”, Kadaga, Ādažu novads (kadastra Nr. 8044 005 0105), nogabalos Nr.6, Nr.7, Nr.8, Nr.9, Nr.10 un Nr.11;
   2. “Ziemeļvēji”, Kadaga, Ādažu novads (kadastra Nr. 8044 005 0467), nogabalos Nr.1, Nr.2, Nr.3 un Nr.4;
   3. “Ūdensrožu parks”, Kadaga, Ādažu novads (kadastra Nr. 8044 005 0102), nogabalos Nr.1, Nr.2, Nr.3, Nr.4, Nr.5 un Nr.6,

turpmāk kopā – Objekts. Informācija par Objektu, un izsoles noteikumi tiek publicēti Ādažu novada domes mājas lapā [www.adazi.lv](http://www.adazi.lv).

1. Izsoles dalībniekiem ir tiesības apskatīt izsoles Objektu iepriekš saskaņojot ar Ādažu novada domes Saimniecības un infrastruktūras daļas vadītāju Arti Brūveri, pa tālruni 67996265.
2. Objekta īpašuma tiesību izsoli veic Ādažu novada pašvaldības mantas iznomāšanas un atsavināšanas komisija (turpmāk tekstā – Komisija).
3. Ziņas par izsolē atsavināmo Objektu: kokmateriālu cirsma pašvaldībai piederošo nekustamo īpašumu:

4.1. Kadagas centrs”, Kadaga, Ādažu novads (kadastra Nr. 8044 005 0105), nogabalos Nr.7, Nr.8, Nr.9, Nr.10 un Nr.11, ar kopējo izcērtamo kokmateriālu apjomu 331,61 m3 (saskaņā ar Latvijas koksnes kvalitātes ekspertu savienības eksperta J.Lūša 20.08.2020. atzinumiem (Pielikumi Nr.1, Nr.2, Nr.3));

4.2. “Ziemeļvēji”, Kadaga, Ādažu novads (kadastra Nr. 8044 005 0467), nogabalos Nr.1, Nr.2, Nr.3 un Nr.4, ar kopējo izcērtamo kokmateriālu apjomu 66,01 m3 (saskaņā ar Latvijas koksnes kvalitātes ekspertu savienības eksperta J.Lūša 20.08.2020. atzinumiem (Pielikumi Nr.4, Nr.5));

4.3. “Ūdensrožu parks”, Kadaga, Ādažu novads (kadastra Nr. 8044 005 0102), nogabalos Nr.1, Nr.2, Nr.3, Nr.4, Nr.5 un Nr.6, ar kopējo izcērtamo kokmateriālu apjomu 627,57 m3 (saskaņā ar Latvijas koksnes kvalitātes ekspertu savienības eksperta J.Lūša 20.08.2020. atzinumu (Pielikums Nr.6)).

1. Kopējais pārdodamais cirsmas apjoms ir **1025,19 m³** koksnes. Cirte jāveic saskaņā ar spēkā esošiem normatīviem aktiem, Valsts meža dienesta apliecinājumu koku ciršanai, kā arī Līgumu par koku cirsmas pārdošanu noteikumiem, tajos noteiktajā apjomā un termiņos.
2. Netiek izsolītas īpašuma tiesības uz nekustamajiem īpašumiem. Koku ciršana un cirsmas sakopšana atbilstoši normatīvo aktu un noslēgtā līguma prasībām veicama **4 (četru) mēnešu laikā** no līguma noslēgšanas brīža.
3. Izsoles veids – pirmreizēja atklāta izsole ar augšupejošu soli.
4. Atsavināmā Objekta kokmateriālu cirsmas tiesību nosacītās cenas apmērs **EUR 26 500 (divdesmit seši tūkstoši pieci simti eiro)**
5. Izsoles solis – **EUR 200 (divi simti eiro).**
6. Izsole notiks **2020. gada 12.novembrī plkst. 9.30** Ādažu novada domes Ceriņu zālē, Gaujas ielā 33A, Ādažos, Ādažu novadā.
7. Par dalībnieku var kļūt maksātspējīgas juridiskas personas, un fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
8. Lai reģistrētos par izsoles dalībnieku, jāiesniedz pieteikums, kurā jānorāda:
   1. fiziskai personai – vārds, uzvārds, personas kods, deklarētās dzīvesvietas adrese, bankas konta numurs;
   2. juridiskai personai, arī personālsabiedrībai – nosaukums (firma), reģistrācijas numurs, juridiskā adrese, bankas konta numurs;
   3. elektroniskā pasta adrese;
   4. izsoles Objekta nosaukums;
9. Pieteikums par piedalīšanos izsolē iesniedzams Ādažu novada domē, Gaujas ielā 33A, Ādažos, Ādažu novada domes Klientu apkalpošanas centrā, vai **sūtot atbilstoši normatīvo aktu prasībām noformētos dokumentus pa pastu**: Gaujas iela 33A, Ādaži, Ādažu novads, **LV-2164**, vai **uz elektroniskā pasta adresi:** [dome@adazi.lv](mailto:dome@adazi.lv), sākot no sludinājuma publicēšanas dienas Ādažu novada domes tīmekļvietnē [www.adazi.lv](https://www.adazi.lv/) līdz **2020.gada 10.novembra plkst.17.00** (saņemšana Ādažu novada domē).
10. Pieteikumam pievienojama kredītiestādes apliecināta maksājuma uzdevuma kopija par nodrošinājuma naudas – **EUR 2650** **(divi tūkstoši seši simti piecdesmit eiro)** nomaksu.
11. Nodrošinājuma nauda iemaksājama Ādažu novada pašvaldības kontā, reģistrācijas Nr.90000048472, Valsts kases norēķinu konts Nr. LV43TREL9802419010000, B/C kods TRELLV22, ar norādi ,,Nodrošinājuma nauda kokmateriālu cirsmas izsolei”, Komisija pirms izsoles sākšanas sastāda izsoles dalībnieku sarakstu, kurā tiek fiksēts katra dalībnieka vārds, uzvārds vai nosaukums (firma), pieteikumu iesniegšanas secībā.
12. Ja kāds no pretendentiem pieteikumā nav iekļāvis 12.punktā norādīto informāciju, komisija pieņem lēmumu par pretendenta izslēgšanu no dalības mutiskā izsolē un pieteikumu neizskata.
13. Pirms īpašuma tiesību izsoles sākšanas izsoles dalībnieki parakstās izsoles dalībnieku sarakstā par to, ka ir iepazinušies ar izsoles kārtību un piekrīt izsoles noteikumiem.
14. Izsole tiek protokolēta.
15. Izsole sākas ar izsoles komisijas priekšsēdētāja nosaukto nosacīto Objekta kokmateriālu cirsmas cenu.
16. Ja divi vai vairāki izsoles dalībnieki izsaka gatavību iegādāties Objekta kokmateriālu cirsmas tiesības par nosacīto cenu, tā palielinās par vienu izsoles soli.
17. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku sarakstā.
18. Objekta cirsmas tiesību izsole ar augšupejošu soli turpinās līdz kāds no tās dalībniekiem nosola visaugstāko cenu, izsole tiek izsludināta par pabeigtu, kā arī Komisijas priekšsēdētājs nosauc visaugstāko nosolīto cenu un dalībnieks, kas to nosolījis un ieguvis tiesības slēgt līgumu par cirsmas izstrādi.
19. Izsoles protokolu Komisija paraksta 7 (septiņu) dienu laikā no izsoles dienas.
20. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu, ja Dalībnieks sola vienu izsoles soli.
21. Ja izsolei piesakās vairāki dalībnieki un neviens dalībnieks nepārsola izsoles sākumcenu, izsoli atzīst par nenotikušu.
22. Izsoles dalībnieks, kurš nosolījis visaugstāko cenu, pēc izsoles protokola apstiprināšanas 30 (trīsdesmit) dienu laikā veic nosolītās cenas nomaksu, atskaitot nodrošinājuma naudu, uz Ādažu novada pašvaldības norēķinu kontu. Ja noteiktajā termiņā dalībnieks, kurš ieguvis tiesības iegādāties izsoles Objekta kokmateriālu cirsmas izstrādes tiesības, neveic maksājumu vai uzraksta atteikumu par līguma slēgšanu, ir uzskatāms, ka izsoles dalībnieks no līguma slēgšanas ir atteicies un dalībniekam netiek atgriezta nodrošinājuma nauda.
23. Ja izsoles dalībnieks, kurš nosolījis augstāko cenu, neveic samaksu vai atsakās no līguma slēgšanas, Komisija secīgi piedāvā tiesības iegādāties Objekta kokmateriālu cirsmas tiesības izsoles dalībniekam, kurš nosolīja nākamo augstāko cenu, piedāvājot 30 (trīsdesmit) dienu laikā veikt nosolītās cenas samaksu.
24. Izsoles rezultātus apstiprina un lēmumu par Objekta kokmateriālu cirsmas līguma slēgšanu pieņem Ādažu novada dome 30 (trīsdesmit) dienu laikā no izsoles noteikumu 26. vai 27.punktā noteiktā maksājuma saņemšanas.
25. Izsoles dalībniekiem, kuri nav ieguvuši tiesības iegādāties izsoles Objektu, nodrošinājuma nauda tiek atmaksāta 7 (septiņu) dienu laikā pēc izsoles rezultātu apstiprināšanas.
26. Strīdus, kas saistīti ar izsoli, izskata Ādažu novada dome.

Ādažu novada pašvaldības mantas iznomāšanas

un atsavināšanas komisijas priekšsēdētājs E.Šēpers